รองอธิบดีกรมส่งเสริมการเกษตร เผยพบพื้นที่สวนผลไม้ 18,000 ไร่ ใน 9 จังหวัดเดือดร้อนเพราะน้ำทะเลหนุน
รองอธิบดีกรมส่งเสริมการเกษตร เผยพบพื้นทีสวนผลไม้ 18,000 ไร่ ใน 9 จังหวัดเดือดร้อนเพราะน้ำทะเลหนุน ชี้เหตุเกษตรกรในเขตชลประทานลุ่มน้ำเจ้าพระยาบางส่วนสูบน้ำที่ปล่อยมาเพื่อดันน้ำเค็มไปทำนา วอนเปลี่ยนไปปลูกพืชใช้น้ำน้อยแทน ย้ำหากจะเสี่ยงทำนาต่อ เกษตรกรต้องแบกรับความเสียหายเอง  นายชาตรี บุนนาค รองอธิบดีกรมส่งเสริมการเกษตร กล่าวว่า ทางกรมส่งเสริมการเกษตรได้ร่วมกับกรมชลประทานและหน่วยงานที่เกี่ยวข้อง ดำเนินมาตรการตามแผนรับมือภัยแล้งมาตั้งแต่เดือน พ.ย.2562 ที่ผ่านมา แต่ขณะนี้พบปัญหาในพื้นที่ชลประทานลุ่มน้ำเจ้าพระยา เพราะมีเกษตรกรจำนวนมากที่ฝืนคำแนะนำเรื่องห้ามทำนาช่วงหน้าแล้งนี้ โดยให้เหตุผลว่าน้ำไม่แล้งอย่างที่แจ้งยังมีน้ำในลำคลองอยู่ แต่น้ำนั้นกรมชลประทานปล่อยมาเพื่อผลักดันน้ำเค็มไม่ให้เข้ามาทำความเสียหายพืชสวนและไม้ยืนต้นที่อ่อนไหวกับน้ำเค็มไม่ให้เสียหายไปทุกระบบ ซึ่งขณะนี้พบว่าในเขตชลประทานทำนาเกินกว่าเป้าหมายไปกว่าร้อยละ 30 มีพื้นที่สวนผลไม้เดือนร้อน 18,000 ไร่ ใน 9 จังหวัดที่น้ำทะเลดันถึง ซึ่งทุกหน่วยงานได้ช่วยกันแก้ปัญหาด้วยการปรับแผนปล่อยน้ำจากทางกาญจนบุรีเป็นระยะเพื่อประคองระบบนิเวศน์ไม่ให้เสียหายเพิ่ม ส่วนเกษตรกรชาวสวนที่ห่างไกลจะเสริมรถน้ำเข้าช่วยให้ต้นไม้อยู่ได้จนกว่าจะพ้นหน้าแล้งนี้ แต่สำหรับเกษตรกรที่ฝืนทำนาทั้งที่แจ้งเตือนและรู้ถึงความเสี่ยง หากเกิดความเสียหายก็จะไม่ได้รับการชดเชยตามนโยบาย (---ปล่อยเสียง---)นายชาตรี กล่าวด้วยว่าเพื่อผ่านวิกฤตและป้องกันไม่ให้เกิดปัญหาภัยแล้งระยะยาวขอความร่วมมือประชาชนทุกคนช่วยกันใช้น้ำอย่างประหยัด ส่วนพี่น้องเกษตรกรทั้งชาวนา ชาวสวน ชาวไร่ ควรยึดหลักเกษตรทฤษฎีใหม่ของในหลวง ร.9 ควรขุดบ่อเก็บน้ำฝนให้มีเพียงพอต่อการเพาะปลูกในพื้นที่ตนเอง และเมื่อเผชิญปัญหาควรหันหน้าและร่วมมือกันทุกฝ่ายเพื่อแก้ปัญหาไปด้วยกัน